Timbaland
Timothy Zachery Mosley (arba Timbaland; g. 1971 m. kovo 10 d.) – amerikiečių muzikos kompozitorius, R&B įrašų prodiuseris ir reperis. Jo kūryba laviruoja tarp hip – hop’o – R&B ir pop – šokių muzikos stilių. Su partneriu Magoo, Timbalandas priklauso hip – hop’o duetui. Savo prodiusiuojamas dainas kuria naudodamasis neįprasta įranga, garsais ir instrumentais, stengdamasis išgauti ypatingą skambesį; tai Timbaland’o skiriamasis ženklas. Su dainų kūrėju Steve "Static" Garret’u ir vaikystės drauge atlikėja Missy Elliott, Timbalandas yra prisidėjęs prie daugybės vienų populiariausių ir labiausiai nusisekusių moderniojo POP ir urbanistinės muzikos singlų, įskaitant ir tokių atlikėjų kaip Aaliyah, Jay-Z, Justin Timberlake, Utada Hikaru, Ludacris, 50 Cent, Nelly Furtado, Dima Bilan, Missy Elliott, OneRepublic ir The Pussycat Dolls kūrinių.